కొణతాల రామకృష్ణ

కొణతాల రామకృష్ణ మాజీ పార్లమెంటు సభ్యుడు, రాజకీయ నాయకుడు.
జీవిత విశేషాలు
కొణతాల రామకృష్ణ 1957, జనవరి 4న అనకాపల్లి పట్టణంలో జన్మించాడు. ఇతని తండ్రి పేరు కొణతాల సుబ్రహ్మణ్యం. ఇతని విద్యాభ్యాసం అనకాపల్లిలోని "అనకాపల్లి మర్చంట్స్ అసోసియేషన్ లింగమూర్తి కాలేజి"లో జరిగింది. ఆంధ్ర విశ్వవిద్యాలయం నుండి ఎం.కాం. పట్టా పొందాడు. ఇతడు వ్యవసాయదారుడిగా, వ్యాపారిగా, పారిశ్రామికవేత్తగా, రాజకీయవేత్తగా, సామాజిక కార్యకర్తగా, విద్యావేత్తగా సేవలను అందించాడు. ఇతనికి 1982లో పద్మావతితో వివాహం జరిగింది. వీరికి ఇరువురు కుమార్తెలు ఉన్నారు.అతను గవర నాయుడు కమ్యూనిటీకి చెందినవాడు,అనకాపల్లి ప్రాంతంలో బలమైన వ్యాపార కులం 

రాజకీయ రంగం
ఇతడు భారత జాతీయ కాంగ్రెస్ పార్టీలో 1980వ దశకంలో చేరాడు. 1989లో అనకాపల్లి లోక్‌సభ నియోజకవర్గం నుండి పోటీ చేసి తన సమీప ప్రత్యర్థి తెలుగుదేశం పార్టీకి చెందిన పి.అప్పలనరసింహంపై కేవలం 9 ఓట్ల మెజారిటీతో గెలిచి 9వ లోక్‌సభకు ఎన్నికైనాడు. తిరిగి 1991లో పదవ లోక్‌సభకు అనకాపల్లి నియోజకవర్గం నుండి ఎన్నికైనాడు.  1990, 1992 సంవత్సరాలలో విశాఖపట్నం జిల్లా కాంగ్రెస్ కమిటీ అధ్యక్షుడిగా ఎన్నికైనాడు. 1996లో జరిగిన పార్లమెంటు ఎన్నికలలో చింతకాయల అయ్యన్నపాత్రుడు చేతిలో 50వేల ఓట్ల తేడాతో పరాజయం పాలయ్యాడు. 1999లో అనకాపల్లి శాసనసభ నియోజకవర్గం నుండి కాంగ్రెస్ పార్టీతరఫున పోటీచేసి తెలుగుదేశం పార్టీ అభ్యర్థి దాడి వీరభద్రరావు చేతిలో ఓడిపోయాడు. తిరిగి 2004లో దాడి వీరభద్రరావుపై 17వేల ఓట్ల ఆధిక్యంతో గెలిచి శాసనసభ సభ్యుడిగా ఎన్నికైనాడు. తిరిగి 2009లో శాసనసభకు కాంగ్రెస్ పార్టీ తరఫున పోటీచేసి ప్రజా రాజ్యం పార్టీ అభ్యర్థి గంటా శ్రీనివాసరావు,తెలుగు దేశం అభ్యర్థి దాడి వీరభద్ర రావు,తనకు మధ్య జరిగిన త్రిముఖ పోరు స్వల్ప ఓట్లు తేడ తో గంటా శ్రీనివాసరావు గెలిచాడు. ఇతడు వై.ఎస్.రాజశేఖరరెడ్డి మంత్రివర్గంలో వాణిజ్య పన్నుల శాఖను నిర్వహించాడు. రాజశేఖరరెడ్డికి సన్నిహితుడైన రామకృష్ణ అతని మరణానంతరం వై.ఎస్.జగన్మోహన్ రెడ్డికి అండగా నిలిచి వై.ఎస్.ఆర్.కాంగ్రెస్ పార్టీలో చేరాడు. 2014 సార్వత్రిక ఎన్నికల సమయంలో విశాఖ పార్లమెంటు ఇన్‌ఛార్జిగా వ్యవహరించాడు. ఇతని తమ్ముడు కొణతాల రఘునాథ్‌ అనకాపల్లి నుంచి ఎమ్మెల్యేగా పోటీ చేశాడు. విశాఖ ఎంపీగా పోటీకి దిగిన వై. ఎస్. విజయమ్మ ప్రచారంలో అన్నీ తానై వ్యవహరించాడు..విశాఖపట్నం,అనకాపల్లి జిల్లా రాజకీయాల్లో ఆయన ప్రముఖ పాత్ర పోషించారు.అతను తన కులం మీద మాత్రమే కాకుండా ఇతర కులాల్లో కూడా ఫాలోయింగ్‌ను అనుభవించాడు.అనకాపల్లి ఎంపీగా పోటీ చేసేందుకు జనవరి 25న జనసేన పార్టీలో చేరారు.దాడి మరియు కొణతాల రాజకీయ ప్రత్యర్థులు.

 ఎంపీగా పోటీ : 
+సంవత్సరంవిజేత పేరుపార్టీఓట్లుప్రత్యర్థి పేరుపార్టీఓట్లు1989అనకాపల్లి లోక్‌సభ నియోజకవర్గంకొణతాల రామకృష్ణభారత జాతీయ కాంగ్రెస్299109పెతకంశెట్టి అప్పలనరసింహంతెలుగు దేశం పార్టీ299100వీసం సన్యాసి నాయుడుస్వతంత్ర అభ్యర్థి353881991అనకాపల్లి లోక్‌సభ నియోజకవర్గంకొణతాల రామకృష్ణభారత జాతీయ కాంగ్రెస్261311పెతకంశెట్టి అప్పలనరసింహంతెలుగు దేశం పార్టీ250153వీసం సన్యాసి నాయుడుభారతీయ జనతా పార్టీ457311996అనకాపల్లి లోక్‌సభ నియోజకవర్గంఅయ్యన్న పాత్రుడు చింతకాయలతెలుగు దేశం పార్టీ327290కొణతాల రామకృష్ణభారత జాతీయ కాంగ్రెస్277118మల్ల సాంబశివరావుఎన్టీఆర్ టీడీపీ(ఎల్పీ) పార్టీ45986గొట్టుముక్కల శ్రీహరి రాజుభారతీయ జనతా పార్టీ19880భీమశెట్టి కృష్ణరావుస్వతంత్ర అభ్యర్థి1328

 ఎమ్మెల్యేగా పోటీ : 
+సంవత్సరంనియోజకవర్గంవిజేత పేరుపార్టీఓట్లుప్రత్యర్థి పేరుపార్టీఓట్లు1999అనకాపల్లిదాడి వీరభద్రరావుతెలుగు దేశం పార్టీ52750కొణతాల రామకృష్ణభారత జాతీయ కాంగ్రెస్490392004అనకాపల్లికొణతాల రామకృష్ణభారత జాతీయ కాంగ్రెస్63277దాడి వీరభద్రరావుతెలుగు దేశం పార్టీ462442009అనకాపల్లిగంటా శ్రీనివాసరావుప్రజారాజ్యం పార్టీ58568కొణతాల రామకృష్ణభారత జాతీయ కాంగ్రెస్47702దాడి వీరభద్రరావుతెలుగు దేశం పార్టీ28528

మూలాలు

వర్గం:1957 జననాలు
వర్గం:లోక్‌సభ సభ్యులు
వర్గం:ఆంధ్రప్రదేశ్ శాసన సభ్యులు
వర్గం:ఆంధ్రప్రదేశ్ శాసన సభ్యులు (2004)
వర్గం:విశాఖపట్నం జిల్లా నుండి ఎన్నికైన శాసన సభ్యులు
వర్గం:విశాఖపట్నం జిల్లా నుండి ఎన్నికైన లోక్‌సభ సభ్యులు
వర్గం:ఆంధ్రప్రదేశ్ రాష్ట్ర మంత్రులు
వర్గం:ఆంధ్ర విశ్వవిద్యాలయం పూర్వ విద్యార్థులు